
Ministru kabineta noteikumi Nr. 48
Rīgā 2024. gada 16. janvārī (prot. Nr. 2 36. §)
Grozījumi Ministru kabineta 2023. gada 13. jūlija noteikumos Nr. 392 "Eiropas Savienības Atveseļošanas un noturības mehānisma plāna 1. komponentes "Klimata pārmaiņas un vides ilgtspēja" 1.3. reformu un investīciju virziena "Pielāgošanās klimata pārmaiņām" 1.3.1.2.i. investīcijas "Investīcijas plūdu risku mazināšanas infrastruktūrā" īstenošanas noteikumi"
Izdoti saskaņā ar Likuma par budžetu un finanšu vadību  19.3 panta pirmo un otro daļu
· Izdarīt Ministru kabineta 2023. gada 13. jūlija noteikumos Nr. 392 "Eiropas Savienības Atveseļošanas un noturības mehānisma plāna 1. komponentes "Klimata pārmaiņas un vides ilgtspēja" 1.3. reformu un investīciju virziena "Pielāgošanās klimata pārmaiņām" 1.3.1.2.i. investīcijas "Investīcijas plūdu risku mazināšanas infrastruktūrā" īstenošanas noteikumi" (Latvijas Vēstnesis, 2023, 136. nr.) šādus grozījumus:
· 1. Izteikt 6.3. apakšpunktu šādā redakcijā:
· "6.3. mērķis –  pabeigto investīciju projektu skaits – 21 projekts;".
· 2. Izteikt 15.1. apakšpunktu šādā redakcijā:
· "15.1. valstij piederošu polderu sūkņu staciju atjaunošana un pārbūve;".
· 3. Izteikt 17.3. apakšpunktu šādā redakcijā:
· "17.3. esošas būves atjaunošanas un pārbūves izmaksas, tajā skaitā izmaksas, kas saistītas ar būvniecības uzsākšanu un būves pieņemšanu ekspluatācijā, kā arī esošās infrastruktūras un labiekārtojuma elementu atjaunošanas izmaksas, nepārsniedzot 10 procentu no būvdarbu attiecināmajām izmaksām, ja to atjaunošana ir pamatota ar valsts nozīmes ūdensnoteku vai būvju drošu ekspluatāciju, nodrošina vides pieejamību, kā arī iedzīvotāju un atbildīgo dienestu pārvietošanos pret plūdu risku aizsargātajā platībā;".
· 4. Izteikt 20.4. apakšpunktu šādā redakcijā:
· "20.4. atjaunojot vai pārbūvējot būves, pēc iespējas dot priekšroku zaļās infrastruktūras elementiem, izmantojot vidē balstītus risinājumus;".
· 5. Izteikt 22.2. apakšpunktu šādā redakcijā:
· "22.2. par vismaz 50 procentiem būvniecības līgumu no kopējā atjaunojamo un pārbūvējamo būvju skaita – līdz 2024. gada 1. decembrim;".
· 6. Izteikt 22.3. apakšpunktu šādā redakcijā:
· "22.3. par atlikušajiem atjaunojamo vai pārbūvējamo būvju būvniecības līgumiem  – līdz 2025. gada 1. decembrim."

